**ПРОТОКОЛ № 29**

**06.01.2020 г.гр.Провадия**

Днес, 06 януари 2020 г, от 16.30 часа, в стая 204 в сградата на общинската администрация се проведе заседание на Общинската избирателна комисия Провадия.

Заседанието се води от Валерий Радев - председател.

На заседанието присъстваха: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Ивайло Дианов Парушев, Мадлена Юриева Самуилова, Драгомир Георгиев Георгиев,Виолета Асенова Мишкова, Галина Георгиева Стоянова, Гергана Петрова Николова, Росица Стоянова Хинева,Росица Тодорова, Стойка Славова Велева – Йорданов

Председателят установи наличието на необходимия съгласно изискванията на чл. 85, ал. 3 от ИК кворум за провеждане заседание на ОИК, а именно 13 членове на комисията, поради което предложи то да премине при следния

ДНЕВЕН РЕД:

1.Обсъждане на сигнал от Живко Николов Панев, препратен от ЦИК по компетентност- № МИ-15-1684/18.12.2019 г. и с писмо РД9100-9-162/03.01.2020 г. на кмета на община Провадия.

2.Запознаване и вземане на решение по писмо № 44/06.01.2020 г. на председателя на Общински съвет –Провадия-уведомление от инж.Филчо Филев-общински съветник и член на ПК за противодействие на корупцията и за отнемане на незаконно придобито имущество относно кмета на кметство с.Бозвелийско,който не е предприел действия за прекратяване на дейност по чл.41 ал.1 от ЗМСМА.

3.Други.

Гласували: 13 Гласували „за”- 13: Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Ивайло Дианов Парушев, Мадлена Юриева Самуилова, Драгомир Георгиев Георгиев,Виолета Асенова Мишкова, Галина Георгиева Стоянова, Гергана Петрова Николова, Росица Стоянова Хинева,Росица Тодорова, Стойка Славова Велева – Йорданова .

Против- няма

По т. 1 от дневния ред беше разгледан сигнал от Живко Николов Панев, препратен от ЦИК по компетентност. Галя Стоянова,на която беше възложено да получи от Районен съд-Провадия актуално свидетелство за съдимост на кмета на кметство Бозвелийско-Дамян Дамянов,запозна присъстващите със съдържанието на документа.

Валерий Радев-председател на ОИК-Провадия предостави думата за становище по въпроса на всички членове от комисията.Направени бяха следните изказвания.

Галя Стоянова:налице е присъда,влязла в сила.Чл.42 ал.1 т.4 от ЗСМА регламентира какви са последствията от това – предсрочно прекратяване на пc.пълномощията.

Гергана Николова-ОИК е обвързан с разпоредбата на закона.Сезирани сме по надлежния ред,тече тридневния срок,в който трябва да се произнесем.

Ивайло Парушев – щом присъдата е условна,мисля,че може да изпълнява правомощията си като кмет на кметство.

Виолета Мишкова.- той в това положение може да упражнява пасивно избирателно право.Може да бъде кандидат при едни следващи частични избори.

Драгомир Георгиев – в момента нас не ни интересуват последващите права на Дамянов.Това е друга тема.Сега трябва да му се прекратят пълномощията,както е по закон.

Тодорка Иванова – след като в закона е посочено какво точно следва в такива ситуации – пълномощията трябва да бъдат прекратени.

Галя Стоянова предложи формулирани мотивите за прекратяване на пълномощията на Дамян Дамянов.

Валерий Радев:Предлагам гласуването да стане поименно,индивидуално,а не с вдигане на ръка.

Предложението не се прие,тъй като ОИК-Провадия при започване на своята работа е приело как да става гласуването – с вдигане на ръка.

Валерий Радев – преди да пристъпим към процедура за гласуване искам да напомня,че законът ни задължава да се произнесем, но всеки има право и възможност да гласува по съвест.

След направените изказвания и уточнения,ОИК-Провадия,прие следното :

**РЕШЕНИЕ №  248/06.01.2020 г.**

На осн. чл. 87, ал. 1, т. 1 от ИК и чл. 42, ал. 4, във вр. с ал. 1, т. 4 от ЗМСМА Общинска избирателна комисия Провадия, реши:

Обявява за предсрочно прекратени пълномощията на Дамян Христов Дамянов като кмет на кметство  Бозвелийско, община Провадия, обявен за избран за кмет с Решение № 219-МИ/28.10.2019 г на ОИК Провадия, поради наличието на  влизане в сила на присъда, с която му е наложено наказание “лишаване от свобода” за умишлено престъпление от общ характер.

Мотиви:

ОИК Провадия е сезирана на 30.12.2019 г от ЦИК с писмо с изх. № МИ-15-1684/18.12.2019 г, към което приложено е представен сигнал, депозиран от Живко Николов Панев, съдържащ информация за наличие на влязла в законна сила на 19.11.2019 г присъда, с която Дамян Христов Дамянов, избран за кмет на кметство Бозвелийско, община Провадия с Решение № 219-МИ/28.10.2019 г от ОИК Провадия е осъден за извършено престъпление от общ характер, като му е наложено наказание „ Лишаване от свобода”.

На 03.01.2020 г в ОИК Провадия е депозирано писмо с вх. № 163/03.01.2020 г от инж. д. т. н. Жоро Илчев, в качеството му на кмет на Община Провадия, с което приложено  е представено копие от свидетелство за съдимост на Дамян Христов Дамянов, удостоверено за вярност с оригинала от кмета на общината.

На 06.01.2020 г ОИК Провадия е получена Справка за съдимост на Дамян Христов Дамянов с рег. № 6, издадена на 06.01.2020 г от Бюро съдимост при Районен съд Провадия, от която се установява, че на 19.11.2019 г е влязла в сила Присъда от 25.02.2019 г по НОХД № 2150/2017 г по описа на Специализиран наказателен съд, с която Дамян Христов Дамянов е признат за виновен за извършени престъпления по чл. 321, ал. 3, пр. 2 и пр. 3, ал. 10, т. 1, във вр. с ал. 1, пр. 2 от НК и чл. 339, ал. 1 от НК, като на осн. чл. 23, ал. 1 от НК му е наложено наказание „Лишаване от свобода” за срок от три години, чието изпълнение е отложено на осн. чл. 66, ал. 1 от НК за  срок от пет години.

С решение № 219-МИ/28.10.2019 г ОИК Провадия е обявила за избран за кмет на кметство Бозвелийско, община Провадия, област Варна Дамян Христов Дамянов, който е положил клетва в съответствие с изискванията на чл. 32, ал. 1 от ЗМСМА на 28.11.2019 г по време на заседание на Общински съвет Провадия, от която дата на осн. чл. 38, ал. 4 от ЗМСМА  са възникнали пълномощията му на кмет  на посоченото кметство, която фактическа обстановка е непроменена към датата на настоящото решение.

От посочените по – горе писмени документи, а именно: Решение № 219-МИ/28.10.2019 г ОИК Провадия, копие от свидетелство за съдимост на Дамян Христов Дамянов, чиято вярност с оригинала е удостоверена  от кмета на Община Провадия и Справка за съдимост на Дамян Христов Дамянов с рег. № 6, издадена на 06.01.2020 г от Бюро съдимост при Районен съд Провадия, еднозначно и безпротиворечиво се установява, че на 19.11.2019 г по отношение на Дамян Христов Дамянов е възникнало обстоятелство, изискващо прекратяване на пълномощията му на кмет на кметство, а именно визираното в чл. 42, ал. 1, т. 4 от ЗМСМА – наличие на  влязла в сила присъда, с която му е наложено наказание лишаване от свобода за извършено престъпление от общ характер. Посочената правна норма е императивна по своя характер, поради което и в качеството си на административен орган ОИК Провадия следва да реализира действията си в условията на обвързана компетентност, т.е. да приложи последиците, посочени от законодателя при установяване на съответните предпоставки. Видно от изложеното по – горе са налице в кумулативно единство всички необходими и достатъчни предпоставки, а именно: влязла в законна сила на 19.11.2019 г осъдителна присъда, с  която е наложено наказание лишаване от свобода за извършено престъпление от общ характер, след като е избран за кмет на кметство Бозвелийско на 28.10.2019 г. Установените, обективно осъществени факти, обосновават извод за наличие в контекста на казуса на материално-правните предпоставки на чл. 42, ал. 1 т. 4 от ЗМСМА и необходимостта от предсрочно прекратяване пълномощията на Дамян Христов Дамянов в качеството му на кмет на кметство Бозвелийско.

Настоящото решение подлежи на обжалване в 7 – дневен срок от обявяването му по реда на чл. 459 от ИК. /съгл. Решение № 1685-МИ/20.11.2019 г на ЦИК/

Гласували: - 13

Гласували „за”- 12: : Валерий Иванов Радев, Тодорка Николова Иванова, Женя Тодорова Милкова, Валентина Костадинова Кирова, Мадлена Юриева Самуилова, Драгомир Георгиев Георгиев,Виолета Асенова Мишкова, Галина Георгиева Стоянова, Гергана Петрова Николова, Росица Стоянова Хинева, Росица Тодорова,Стойка Славова Велева – Йорданов.

Против- Ивайло Дианов Парушев

По втора точка от дневния ред ОИК –Провадия остави без последствия уведомлението относно кмета на кметство с.Бозвелийско,който не е предприел действия за прекратяване на дейност по чл.41 ал.1 от ЗМСМА предвид предходното решение и липса на предмет на решение по сигнала.

По трета точка от дневния ред Валерий Радев – председател на ОИК-Провадия предостави информация относно предприетите действия по реализацията на решение № 238-МИ/03.11.2019 г.относно нарушение на разпоредбите на чл.205ал.5 ИК извършено на интернет страницата на PROVATON.BG.

След изчерпване на дневния ред,заседанието беше закрито в 17.40 часа.

ПРЕДСЕДАТЕЛ:

/Валерий Радев/

СЕКРЕТАР:

/Валентина Кирова/